สวัสดีค่ะ ประจำเดือนมาวันที่ 8พ.ย. และหมดไปในวันที่16พ.ย มีเพศสัมพันธ์กับแฟนวันที่27พ.ย ป้องกันโดยการใส่ถุงยางอนามัย แต่แฟนแอบถอดออกตอนใกล้เสร็จ 1-2วันผ่านมามีอาการตกขาวแต่เป็นตกขาวที่เหมือนติดเชื้อ เป็นสีเหลืองเขียว มีกลิ่นคาว มีอาการคัน แต่ตอนนี้อาการนั้นหายไปแล้วค่ะ ยังมีตกขาวเล็กน้อย เดือนนี้ประจำเดือนยังไม่มาเลยค่ะ แบบนี้มีโอกาสท้องกี่%คะ และถ้าต้องการตรวจครรภ์ควรตรวจวันที่เท่าไรคะ แล้วหากพบว่าตั้งครรภ์ มีจุดประสงค์ที่จะยุติการตั้งครรภ์โดยการใช้ยา Mifepristone สามารถไปพบแพทย์ได้ที่โรงพยาบาลทุกโรงพยาบาลเลยไหมคะ หรือมีแต่บางที่ แล้วกรณีแบบนี้สามารถยุติการตั้งครรภ์ได้ไหมคะ ตอนนี้อายุ17จะ18ค่ะ ขอบค่ะ
สวัสดีค่ะ การมีเพศสัมพันธ์ ถ้าไม่ได้ใส่ถุงยางอนามัยเอาไว้ตลอดการมีเพศสัมพันธ์นั้น มีโอกาสตั้งครรภ์ได้สูงเช่นกันซึ่งอาการตกขาวนั้นไม่ได้บ่งบอกหรือจำเพาะต่อการตั้งครรภ์ แนะนำยืนยันการตั้งครรภฺ์ด้วยชุดตรวจครรภ์ทางปัสสาวะ ซึ่งให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุต่อไปหากไม่พร้อมจะมีบุตรนั้น การยุติการตั้งครรภ์สามารถทำได้โดยแพทย์ที่รพ.ทั้งการใช้ยาเหน็บหรือการขูดมดลูกตามแต่แพทย์พิจารณา แนะนำการพูดคุยกับผู้ที่เกี่ยวข้องเพื่อตัดสินใจร่วมกัน และไม่ควรซื้อยามาใช้เองเด็ดขาด เพราะยาจะต้องใช้ภายในขนาดที่ถูกต้อง และต้องประเมินอาการคนไข้เป็นระยะในขณะที่มีการใช้ยา การใช้ยาอย่างผิดขนาด อาจทำให้มีการตกเลือดมากถึงแก่ชีวิตได้